ടോസ്സില് ഭാഗ്യമില്ല പക്ഷേ ഇംഗ്ലണ്ടിനെതിരെ മറ്റൊരു റെക്കോര്ഡ് സ്വന്തം. ഒപ്പം നാണക്കേടും ഇന്ത്യന് ക്രിക്കറ്റിലെ ഇതിഹാസ നായകന് എന്നൊരു വിശേഷണത്തിലേക്ക് ഏറെ ആവേശത്തോടെ കടക്കുന്ന താരമാണ് വിരാട് കോഹ്ലി. നായകനായി ഇതുവരെ ഐസിസി കിരീടങ്ങള് ഒന്നും തന്നെ നേടുവാന് കഴിഞ്ഞിട്ടില്ല എങ്കിലും വിരാട് കോഹ്ലി വീണ്ടും ക്യാപ്റ്റന്സി റെക്കോര്ഡ് തിരുത്തികുറിക്കുകയാണ്. ഇംഗ്ലണ്ടിന് എതിരായ ആദ്യ ടെസ്റ്റ് മത്സരത്തില് ടീം ഇന്ത്യയെ നയിച്ചതോടെ കോഹ്ലി തന്റെ കരിയറില് മറ്റൊരു ക്യാപ്റ്റന്സി നേട്ടം സ്വന്തമാക്കി കഴിഞ്ഞു. ഇംഗ്ലണ്ടിനെതിരെ ടെസ്റ്റ് മത്സരങ്ങളില് ഏറ്റവും കൂടുതല് തവണ ഇന്ത്യന് ടീമിനെ നയിച്ച നായകന് എന്നൊരു നേട്ടമാണ് കോഹ്ലിക്ക് സ്വന്തം പേരില് കുറിക്കുവാന് സാധിച്ചത്. മത്സരത്തില് ഇന്ത്യന് ക്രിക്കറ്റ് ടീമിനെ നയിക്കുവാന് അവസരം ലഭിച്ച വിരാട് കോഹ്ലി ഇംഗ്ലണ്ടിന് എതിരായ 15ആം ടെസ്റ്റിലാണ് ഇന്ത്യയെ നയിക്കുന്നത്. മുന്പ് പതിനാല് തവണ ഇന്ത്യ :ഇംഗ്ലണ്ട് ടെസ്റ്റ് മത്സരങ്ങളില് ക്യാപ്റ്റനായി എത്തിയിട്ടുള്ള മുന് ഇതിഹാസ നായകന് സുനില് ഗവാസ്ക്കര്, മുന് ഇംഗ്ലണ്ട് ടീം നായകന് അലിസ്റ്റര് കുക്ക് എന്നിവരുടെ നേട്ടമാണ് കോഹ്ലിക്ക് മുന്പില് വീണ്ടും തകര്ന്നത് Sponsored Sportsfan.in assured service അതേസമയം മത്സരത്തില് മറ്റൊരു നാണക്കേടിന്റെ റെക്കോര്ഡും കോഹ്ലി കരസ്ഥമാക്കി. മത്സരത്തില് ടോസ് നഷ്ടമായ കോഹ്ലിക്ക് തുടര്ച്ചയായ ഏഴാം ടെസ്റ്റിലാണ് ഇംഗ്ലണ്ടില് ടോസ് ഭാഗ്യം ലഭിക്കാതെ പോയത്. എന്നാല് ടെസ്റ്റ് ക്രിക്കറ്റ് ചരിത്രത്തില് നായകനായിട്ടുള്ള മത്സരങ്ങളില് ഇത് മുപ്പത്തിയഞ്ചാം തവണയാണ് വിരാട് കോഹ്ലിക്ക് ടോസ് ലഭിക്കാതെ പോകുന്നത്. ഇതും മറ്റൊരു അപൂര്വ്വ റെക്കോര്ഡാണ്. മുന് ഇന്ത്യന് നായകന് മഹേന്ദ്ര സിങ് ധോണിയാണ് ഈ ലിസ്റ്റില് ഇതുവരെ 34 തവണ ടോസ് നഷ്ടമായി ഒന്നാമതുണ്ടായിരുന്നത്. ആദ്യ ദിനം പക്ഷേ ബൗളിങ്ങില് ഇന്ത്യന് ഫാസ്റ്റ് ബൗളര്മാര് പുറത്തെടുത്ത മികവ് നായകന് കോഹ്ലിക്ക് ഏറെ സന്തോഷം നല്കുന്നതാണ്. ജസ്പ്രീത് ബുംറ നാലും മുഹമ്മദ് ഷമി മൂന്നും താക്കൂര് രണ്ടും ഒപ്പം സിറാജ് ഒരു വിക്കറ്റ് വീഴ്ത്തിയാണ് ആദ്യ ഇന്നിങ്സില് ഇംഗ്ലണ്ട് സ്കോര് 183ല് ഒതുക്കിയത്